1. ------IND- 2020 0682 S-- SL- ------ 20201110 --- --- PROJET

OSNUTEK

## Odlok o spremembi Odloka o pesticidih (2014:425)

Vlada v zvezi z Odlokom o pesticidih (2014:425) določa[[1]](#footnote-2),

*da* se oddelek 11, oddelek 20, oddelki 37 do 39 in oddelki 40 do 43 poglavja 2 glasijo, kot je navedeno v nadaljevanju,

*da* se vstavi pet novih oddelkov – oddelki 37a, 38a, 40a, 41a in 43a poglavja 2, ki se glasijo, kot je navedeno v nadaljevanju.

Poglavje 2

**Oddelek 11**    Uporabnikom fitofarmacevtskih sredstev se zagotovi usposabljanje, da pridobijo zadostno znanje o področjih, navedenih v Prilogi I k Direktivi 2009/128/ES Evropskega parlamenta in Sveta z dne 21. oktobra 2009 o določitvi okvira za ukrepe Skupnosti za doseganje trajnostne rabe pesticidov, v prvotnem besedilu. Usposabljanje zagotavljajo:

1. Švedski odbor za kmetijstvo glede uporabe:

a) v kmetijstvu, gozdarstvu, pri vzdrževanju parkov ali v vrtnarstvu,

b) na zemljiščih za stanovanjske stavbe,

c) na igriščih šol in vrtcev,

d) na igriščih, dostopnih javnosti,

e) v športnih in rekreacijskih objektih,

f) pri načrtovanju in gradbenih delih,

g) na cestnih območjih in nasipih,

h) na gramoznih in drugih zelo prepustnih površinah in

i) na površinah iz asfalta, betona ali drugih utrjenih materialov;

2. Švedska agencija za javno zdravje glede uporabe v skladiščih in njihovi bližini ali v drugih objektih za skladiščenje in

3. Švedska uprava za delovno okolje glede drugih uporab.

**Oddelek 20**    Vprašanja o dovoljenjih za uporabo v skladu z oddelkom 18 ali oddelkom 19 proučuje:

1. Švedski odbor za kmetijstvo glede uporabe:

a) v kmetijstvu, gozdarstvu, pri vzdrževanju parkov ali v vrtnarstvu,

b) na zemljiščih za stanovanjske stavbe,

c) na igriščih šol in vrtcev,

d) na igriščih, dostopnih javnosti,

e) v športnih in rekreacijskih objektih,

f) pri načrtovanju in gradbenih delih,

g) na cestnih območjih in nasipih,

h) na gramoznih in drugih zelo prepustnih površinah in

i) na površinah iz asfalta, betona ali drugih utrjenih materialov;

2. Švedska agencija za javno zdravje glede uporabe v skladiščih in njihovi bližini ali v drugih objektih za skladiščenje in

3. Švedska uprava za delovno okolje glede drugih uporab.

**Oddelek 37**    Fitofarmacevtskih sredstev ni dovoljeno uporabljati:

1. na travnikih ali pašnikih, ki niso primerni za oranje, vendar se lahko uporabljajo za košnjo ali pašo;

2. na igriščih šol ali vrtcev in igriščih, dostopnih javnosti;

3. v parkih, na vrtovih ali drugih območjih, ki so namenjena predvsem rekreaciji in dostopna javnosti;

4. na urejenih vrtnih površinah ali v rastlinjakih, ki se ne uporabljajo poklicno;

5. na zemljiščih za stanovanjske stavbe ali lončnicah v okolju domačega vrta ali

6. na rastlinah v zaprtih prostorih, razen v proizvodnih prostorih, skladiščih in podobno.

**Oddelek 37a**    Švedska agencija za kemikalije lahko izda predpise o izjemah od prepovedi iz oddelka 37(2) do (6) za aktivne snovi v fitofarmacevtskih sredstvih, ki naj bi predstavljale omejeno tveganje za zdravje ljudi in okolje.

Preden Švedska agencija za kemikalije izda predpise, drugim pristojnim organom zagotovi možnost, da predložijo pripombe.

**Oddelek 38**    Švedski odbor za kmetijstvo lahko izda predpise o izjemah od prepovedi iz oddelka 37:

1. če je to potrebno za preprečevanje vnosa, ustalitve in širjenja karantenskih škodljivih organizmov v skladu z Uredbo (EU) 2016/2031 Evropskega parlamenta in Sveta z dne 26. oktobra 2016 o ukrepih varstva pred škodljivimi organizmi rastlin, spremembi uredb (EU) št. 228/2013, (EU) št. 652/2014 in (EU) št. 1143/2014 Evropskega parlamenta in Sveta ter razveljavitvi direktiv Sveta 69/464/EGS, 74/647/EGS, 93/85/EGS, 98/57/ES, 2000/29/ES, 2006/91/ES in 2007/33/ES ali v skladu z določbami za izvajanje te uredbe ali

2. ki so potrebne za gojenje rastlin, ki se hranijo v Nacionalni genski banki ali Nordijskem centru za genske vire.

Švedski odbor za kmetijstvo lahko izda predpise o izjemah od prepovedi iz oddelka 37(1), da se preprečijo vnos, ustalitev in širjenje invazivnih tujerodnih vrst.

Preden Švedski odbor za kmetijstvo izda predpise, drugim pristojnim organom zagotovi možnost, da predložijo pripombe.

**Oddelek** **38a**    Švedska agencija za varstvo okolja lahko izda predpise o izjemah od prepovedi iz oddelka 37(2) do (6), da se preprečijo vnos, ustalitev in širjenje invazivnih tujerodnih vrst.

Preden Švedska agencija za varstvo okolja izda predpise, drugim pristojnim organom zagotovi možnost, da predložijo pripombe.

**Oddelek 39**    Občinski odbor lahko v posameznem primeru odobri izjemo od prepovedi iz oddelka 37, če je fitofarmacevtsko sredstvo:

1. odobrila Švedska agencija za kemikalije in je uporaba v skladu s pogoji za odobritev in

2. potrebno za gojenje rastlin, ki se hranijo v Nacionalni genski banki ali v Nordijskem centru za genske vire, ali iz drugih posebnih razlogov.

**Oddelek** **40**    Prepovedana je poklicna uporaba fitofarmacevtskih sredstev brez posebnega dovoljenja občinskega odbora:

1. v športnih in rekreacijskih objektih;

2. pri načrtovanju in gradbenih delih;

3. na cestnih območjih ter gramoznih in drugih zelo

prepustnih površinah in

4. na površinah iz asfalta, betona ali drugih utrjenih materialov.

**Oddelek** **40a**    Zahteva za dovoljenje iz oddelka 40 ne velja za fitofarmacevtska sredstva, ki so bila v predpisih, izdanih v skladu z oddelkom 37a, izvzeta od prepovedi uporabe iz oddelka 37.

Zahteva za dovoljenje iz oddelka 40(3) in (4) ne velja za uporabo fitofarmacevtskih sredstev:

1. na cestnih območjih, da se preprečijo vnos, ustalitev ali širjenje

a. invazivnih tujerodnih vrst ali

b. karantenskih škodljivih organizmov v skladu z Uredbo (EU) 2016/2031 Evropskega parlamenta in Sveta ali v skladu z določbami za izvajanje te uredbe ali

2. na nasipih.

**Oddelek** **41**    Prepovedana je poklicna uporaba fitofarmacevtskih sredstev brez pisnega obvestila občinskemu odboru:

1. na cestnih območjih, da se preprečijo vnos, ustalitev ali širjenje

a. invazivnih tujerodnih vrst ali

b. karantenskih škodljivih organizmov v skladu z Uredbo (EU) 2016/2031 Evropskega parlamenta in Sveta ali v skladu z določbami za izvajanje te uredbe;

2. na nasipih in

3. na območjih, ki niso zajeta v prepovedi v skladu z oddelkom 37 ali zahtevi za dovoljenje v skladu z oddelkom 40, s sosednjo površino, večjo od 1 000 m2, kjer lahko javnost prosto potuje.

Dejavnosti, o katerih je treba obvestiti odbor, se lahko začnejo štiri tedne po prejemu obvestila, razen če odbor odloči drugače.

**Oddelek** **41a**    Zahteva glede obveščanja iz oddelka 41 ne velja za fitofarmacevtska sredstva, ki so bila v predpisih, izdanih v skladu z oddelkom 37(a), izvzeta od prepovedi uporabe iz oddelka 37.

Zahteva glede obveščanja iz oddelka 41(1)(3) ne velja za uporabo na ornih zemljiščih.

**Oddelek 42**    Določbe oddelka 37(1), oddelka 40 in oddelka 41 ne veljajo za uporabo, ki:

1. ima značaj točkovne obdelave in

2. ima tako omejen obseg, da ne predstavlja nevarnosti za zdravje ljudi in okolje.

**Oddelek 43**    Švedska agencija za varstvo okolja lahko:

1. izda podrobnejše predpise o izjemah v skladu z oddelkom 39(2) in

2. v primeru uporabe fitofarmacevtskih sredstev, ki ni uporaba na gozdnih zemljiščih, izda predpise o izvrševanju oddelkov 40 do 42.

Preden Švedska agencija za varstvo okolja izda predpise, drugim pristojnim organom zagotovi možnost, da predložijo pripombe.

**Oddelek** **43a**    Švedski odbor za kmetijstvo lahko izda podrobnejše predpise o izjemah v skladu z oddelkom 39(1).

Preden Švedski odbor za kmetijstvo izda predpise, drugim pristojnim organom zagotovi možnost, da predložijo pripombe.

1. Ta odlok začne veljati 1. februarja 2021.

2. Dovoljenja v skladu z oddelkom 40 poglavja 2 za poklicno uporabo fitofarmacevtskih sredstev, izdana v skladu s starejšimi predpisi, so še veljavna, vendar najpozneje do 31. decembra 2022.

1. Glej Direktivo 2009/128/ES Evropskega parlamenta in Sveta z dne 21. oktobra 2009 o določitvi okvira za ukrepe Skupnosti za doseganje trajnostne rabe pesticidov, kakor je bila spremenjena z Uredbo (EU) 2019/1243 Evropskega parlamenta in Sveta. Glej tudi Direktivo (EU) 2015/1535 Evropskega parlamenta in Sveta z dne 9. septembra 2015 o določitvi postopka za zbiranje informacij na področju tehničnih predpisov in pravil za storitve informacijske družbe. [↑](#footnote-ref-2)